钦定古今图书集成/明伦汇编/闺媛典/第252卷 > 洪氏女
## 钦定古今图书集成/明伦汇编/闺媛典/第252卷 > 洪氏女

按《歙县志》：洪氏女，洪源人。父文桥，误许聘殷宗周子。
周子故奴宗人，以紊泒鸣之官，女诸兄亦主良贱不
婚议。时女父亡久，女不可，曰：“父命也，苟幸得良与得，
从一孰多”已。周子犯盗系狱，女无行志，誓不嫁终身。
遂断发屏纨绮，不御楼居，侍寡母不下者十七年。母
没，女亦寻死，年三十有三。